CELEX: 52012DP0111
Language: ro
Date: 2012-03-29 00:00:00
Title: Modificarea Regulamentului de procedură ținând cont de evoluția relațiilor Parlamentului European cu instituțiile care reprezintă guvernele naționale Decizia Parlamentului European din 29 martie 2012 privind modificarea Regulamentului de procedură ținând cont de evoluția relațiilor Parlamentului European cu instituțiile care reprezintă guvernele naționale după intrarea în vigoare a Tratatului de la Lisabona (2011/2266(REG))

6.9.2013   
            
            
               RO
            
            
               Jurnalul Oficial al Uniunii Europene
            
            
               CE 257/91
            
         Joi, 29 martie 2012Modificarea Regulamentului de procedură ținând cont de evoluția relațiilor Parlamentului European cu instituțiile care reprezintă guvernele naționale
   P7_TA(2012)0111
   Decizia Parlamentului European din 29 martie 2012 privind modificarea Regulamentului de procedură ținând cont de evoluția relațiilor Parlamentului European cu instituțiile care reprezintă guvernele naționale după intrarea în vigoare a Tratatului de la Lisabona (2011/2266(REG))
   2013/C 257 E/15
   
      Parlamentul European,
   
   
               —
            
            
               având în vedere scrisoarea Președintelui din 4 martie 2011,
            
         
               —
            
            
               având în vedere articolele 211 și 212 din Regulamentul său de procedură,
            
         
               —
            
            
               având în vedere raportul Comisiei pentru afaceri constituționale (A7-0039/2012),
            
         
               1.
            
            
               decide să aducă Regulamentului său de procedură modificările de mai jos;
            
         
               2.
            
            
               reamintește că aceste modificări vor intra în vigoare în prima zi a următoarei perioade de sesiune;
            
         
               3.
            
            
               încredințează Președintelui sarcina de a transmite prezenta decizie, spre informare, Consiliului și Comisiei.
            
         
               TEXTUL ÎN VIGOARE
            
            
               AMENDAMENTUL
            
         
               
                  Amendamentul 1
               
            
         
               
                  Regulamentul de procedură al Parlamentului European
               
               
                  Articolul 116 – alineatul 1
               
            
         
               (1)   În fiecare perioadă de sesiune este inclus un timp afectat întrebărilor adresate 
                     Consiliului și
                   Comisiei, în momente pe care Parlamentul le fixează la propunerea Conferinței președinților.
            
            
               (1)   În fiecare perioadă de sesiune este inclus un timp afectat întrebărilor adresate Comisiei, în momente pe care Parlamentul le fixează la propunerea Conferinței președinților.
            
         
               
                  Amendamentul 2
               
            
         
               
                  Regulamentul de procedură al Parlamentului European
               
               
                  Articolul 116 – alineatul 2
               
            
         
               (2)   În cursul perioadei de sesiune, fiecare deputat poate adresa 
                     o singură întrebare Consiliului și
                   o singură întrebare Comisiei.
            
            
               (2)   În cursul perioadei de sesiune, fiecare deputat poate adresa o singură întrebare Comisiei.
            
         
               
                  Amendamentul 3
               
            
         
               
                  Regulamentul de procedură al Parlamentului European
               
               
                  Articolul 116 – alineatul 5
               
            
         
               (5)   În conformitate cu orientările definite de Conferința președinților, se pot prevedea perioade specifice pentru timpul afectat întrebărilor adresate Președintelui Comisiei, Vicepreședintelui Comisiei/Înaltului Reprezentant al Uniunii pentru afaceri externe și politica de securitate și Președintelui Eurogrupului.
            
            
               (5)   În conformitate cu orientările definite de Conferința președinților, se pot prevedea perioade specifice pentru timpul afectat întrebărilor adresate 
                     Consiliului,
                   Președintelui Comisiei, Vicepreședintelui Comisiei/Înaltului Reprezentant al Uniunii pentru afaceri externe și politica de securitate și Președintelui Eurogrupului.
            
         
               
                  Amendamentul 4
               
            
         
               
                  Regulamentul de procedură al Parlamentului European
               
               
                  Anexa II – partea A – punctul 1 – a doua liniuță
               
            
         
               
                           —
                        
                        
                           să intre în competența și în sfera de responsabilitate a 
                                 Comisiei și a Consiliului
                               și să fie de interes general,
                        
                     
            
               
                           —
                        
                        
                           să intre în competența și sfera de responsabilitate a 
                                 destinatarului
                               și să fie de interes general;
                        
                     
         
               
                  Amendamentul 5
               
            
         
               
                  Regulamentul de procedură al Parlamentului European
               
               
                  Anexa II – partea A – punctul 1 – liniuța 2a (nouă)
               
            
         
                
            
            
               
                           —
                        
                        
                           
                              să se refere, în cazul întrebărilor specifice adresate Consiliului, în special la exercitarea funcțiunilor sale de definire, de coordonare ori de punere în executare a politicilor Uniunii sau la atribuțiile sale în cadrul procedurilor de numire sau având legătură cu funcționarea instituțiilor, organelor și organismelor Uniunii sau cu o revizuire a tratatelor;
                           
                        
                     
         
               
                  Amendamentul 6
               
            
         
               
                  Regulamentul de procedură al Parlamentului European
               
               
                  Anexa II – partea A – punctul 2
               
            
         
               
                           2.
                        
                        
                           Nu poate fi acceptată o întrebare privind un subiect care figurează deja pe ordinea de zi și pentru a cărui dezbatere este prevăzută participarea instituției interesate.
                        
                     
            
               
                           2.
                        
                        
                           Nu poate fi acceptată o întrebare privind un subiect care figurează deja pe ordinea de zi și pentru a cărui dezbatere este prevăzută participarea instituției interesate 
                                 sau o întrebare în legătură cu exercitarea funcțiilor legislativă și bugetară ale Consiliului menționate la articolul 16 alineatul (1) prima teză din Tratatul privind Uniunea Europeană.